कुछ राजनीतिक विश्लेषक अभी तक यह मान कर चल रहे थे कि उत्तर प्रदेश विधानसभा चुनाव में किसी प्रकार से जीत हासिल करने के लिए केंद्र की भाजपा नीत सरकार पाकिस्तान के साथ एक सीमित युध्द प्रायोजित कर सकती है, लेकिन अब तो कश्मीर में पिछले दो महीने से जो चल रहा है उसे देखते हुए ऐसा लगता है कि केंद्र सरकार ने कश्मीरी अवाम से युद्ध करने का इरादा बना लिया है। ऑपरेशन ब्लू स्टार के बाद पहली बार अर्धसैनिक बलों को सेना की अगुवाई में कश्मीर घाटी में व्यापक तलाशी एवं अन्य दमनकारी कार्यों में लगाया जा सकता है। अवाम के खिलाफ ऐसे युद्ध से भले कोई चुनाव जीत लिया जाए, लेकिन यह कदम कश्मीर को भारत से जुदा करने में अहम भूमिका निभा सकता है।